બનાવ અંગે ઉપલબ્ધ પ્રાથમિક વિગતો મુજબ ઘોઘા તાલુકાના સાણોદર ગામે રહેતાં ટીણાભાઈ લધરાભાઈ રતડિયા (ઉ. વ. ૪૦)એ સ્થાનિક બોરતળાવ પોલીસ સ્ટેશનમાં એવી ફરિયાદ નોંધાવી છે કે, ગઈકાલે સવારે ૮/૩૦ વાગ્યાના અરસામાં ફરિયાદીના નાના છોકરાં શેરીમાં રમતાં હતા, ત્યારે ગામમાં જ રહેતાં મહેન્દ્રસિંહ સહદેવસિંહ ગોહિલ પોતાની મોટર સાઈકલ લઈને પુરઝડપે બેફિકરાઈથી ચલાવી પસાર થતાં ફરિયાદીએ તેમને બાઈક ધીમે ચલાવવાનું કહ્યું હતુ.